CELEX: 62019CN0861
Language: ro
Date: 2019-11-26 00:00:00
Title: Cauza C-861/19: Cerere de decizie preliminară introdusă de Juzgado de lo Social no 26 de Barcelona (Spania) la 26 noiembrie 2019 – LJ/INSS (Instituto Nacional de la Seguridad Social)

17.2.2020   
            
            
               RO
            
            
               Jurnalul Oficial al Uniunii Europene
            
            
               C 54/33
            
         
      Cerere de decizie preliminară introdusă de Juzgado de lo Social no 26 de Barcelona (Spania) la 26 noiembrie 2019 – LJ/INSS (Instituto Nacional de la Seguridad Social)
      (Cauza C-861/19)
      (2020/C 54/36)
      Limba de procedură: spaniola
      
         Instanța de trimitere
      
      Juzgado de lo Social no 26 de Barcelona
      
         Părțile din procedura principală
      
      
         Reclamant: LJ
      
         Pârât: INSS (Instituto Nacional de la Seguridad Social)
      
         Întrebările preliminare
      
      
                  1)
               
               
                  Suplimentul de maternitate reglementat la articolul 60 din Ley General de la Seguridad Social [Legea generală privind securitatea socială], al cărei text codificat a fost aprobat prin Decretul regal legislativ nr. 8/2015, poate fi considerat drept o măsură sau o acțiune pozitivă prin care se urmărește asigurarea egalității materiale între bărbați și femei în conformitate cu articolul 157 alineatul (4) din Tratatul privind funcționarea Uniunii Europene?
               
            
                  2)
               
               
                  În cazul unui răspuns afirmativ la întrebarea anterioară, principiul proporționalității, care trebuie respectat de orice acțiune pozitivă, se opune limitării temporale a acestuia la pensiile al căror fapt generator este ulterior datei de 1 ianuarie 2016, prevăzută de dispoziția finală unică din Decretul regal legislativ nr. 8/2015??